Kuidas tagada Eestile stabiilne õpetajate järelkasv?
#000003
Tartu linn osaleb ka sel aastal PRIA Koolikava projektis, mille kaudu tutvustatakse lasteaia- ja koolilastele toidu tootmisega seonduvaid teemasid, toidu ja keskkonna seoseid ning tervisliku toitumise põhimõtteid.
#000004
PRIA Koolikava projekti käigus korraldatakse 2023. aastal Tartu linna lasteaedades ja koolides tervisliku toitumise õpitubasid, külastatakse mahetalusid ja lapsed saavad ka ise köögiviljade kasvatamisel kätt proovida. Aiatööde õpitubades Tartu maheaias ja Emajõe kogukonnaaias tehakse tutvust permakultuuriga.
#000005
Tartu abilinnapea Mihkel Leesi sõnul jagatakse lastele teadmisi toidu tootmise, mahetoidu ning pestitsiidide toime kohta, räägitakse kohalikust toiduahelast ja kestliku toidusüsteemi kujundamisest. „Projekti tegevuste eesmärgiks on kujundada lastes tervislikke toitumisharjumusi. Olulisel kohal on ka toiduraiskamise ennetamine haridusasutustes ning keskkonnateadlikud toiduvalikud. On väga tähtis, et lapsed saaksid võimalikult täpselt aru, kuidas toit meie laudadele jõuab,“ sõnas Lees.
#000006
Traditsiooniliselt tehakse projekti raames koostööd teadusasutuste ja kõrgkoolidega. Läbi aastate on linnale headeks koostööpartneriteks Maaelu Teadmuskeskus (varem Eesti Taimekasvatuse Instituut), Eesti Maaülikooli ning Tartu Ülikooli teadurid ja arstiteaduse üliõpilased. Nende kaasabil õpitakse tundma putukariiki ja koduaia kahjulikke-kasulikke putukaid, mulla elustikku ja selle tervist seoses maaharimise ja intensiivpõllundusega ning palju muud.
#000007
Tartu linnaraamatukogu ja SA Eesti Piimandusmuuseum on ette valmistanud õpitoad lasteaedadele. Läbi loovtegevuste on võimalik viia kasulikku infot edasi ka lapsevanematele. Praktilistes õpitubades õpitakse kasvatama võrseid ja ise võid tegema. Lasteaedade õpitoad integreeritakse õuesõppega.
#000008
Sel aastal on koos lastega kavas külastada Viinamärdi talu, Hiie talu, Võnnu mahetalu, Olemari, Kaspri ja Erto talu. Kõikides taludes on kavandatud õpitoad, kus lapsed saavad ülevaate talu tegevustest ja õppida läbi praktilise tegevuse. Lastele selgitatakse mahetootmise olemust, keskkonna mõju toidu tootmisele ning jagatakse teadmisi, kuidas toota toitu loodussõbralikult.
#000009
Koostööd tehakse ka Tartu Kultuuripealinn 2024 raames korraldatava projekti „Kasvades oma toiduga“ meeskonnaga. Samuti toetab projekti tegevusi Eestimaa Looduse Fondi projekt „Eat4Change“, mis on suunatud noorte toiduteadlikkuse tõstmisele
#000010
Projekti “PRIA Koolikava haridusmeetmete tegevused Tartu linna lasteaedades ja koolides” rahastatakse Euroopa Liidu toiduprogrammist. Tartu linn on selles tervislikke toitumisharjumusi arendavas projektis kaasa teinud alates 2015. aastast. Tänavu osaleb projekti tegevustes ligi 20 kooli ja lasteaeda. Lisaks Tartu linnavalitsuse poolt esitatavale projektile on mitmed lasteaiad ja koolid ka iseseisavalt esitanud taotluse PRIA Koolikava tegevusteks.
#000011
Kahekordne maateaduste olümpiaadi kuldmedalist: Eesti noortel on kuhjaga potentsiaali teha ägedaid asju
#000033
Menetlusse võeti heaolu arengukava: riik peab tegema kõik, et ei tekiks ohtu elule ja tervisele
#000034